*****

ΑΠΟΦΑΣΗ ΤΗΣ ΕΠΙΤΡΟΠΗΣ

της 15ης Ιανουαρίου 1981

περί εξουσιοδοτήσεως της Ιταλικής Δημοκρατίας να αποκλείσει από την κοινοτική μεταχείριση τις αυτοκίνητες άμαξες « παντοδαπού εδάφους» καταγόμενες από την Ιαπωνία και την ΕΣΣΔ

(Το κείμενο στην ιταλική γλώσσα είναι το μόνο αυθεντικό)

(81/37/ΕΟΚ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη περί ιδρύσεως της Ευρωπαϊκής Οικονομικής Κοινότητος, και ιδίως το άρθρο 115 πρώτο εδάφιο,

την απόφαση 80/47/ΕΟΚ της Επιτροπής της 20ής Δεκεμβρίου 1979 περί των μέτρων παρακολουθήσεως και προστασίας, τα οποία τα Κράτη μέλη μπορούν να εξουσιοδοτηθούν να λάβουν έναντι της εισαγωγής ορισμένων προϊόντων καταγομένων από τρίτες χώρες, και τα οποία βρίσκονται σε ελεύθερη κυκλοφορία σε άλλο Κράτος μέλος (1), και ιδίως το άρθρο της 3,

Εκτιμώντας:

ότι, την 8η Ιανουαρίου 1981, η ιταλική κυβέρνηση υπέβαλε αίτηση, βάσει του άρθρου 115 πρώτο εδάφιο της συνθήκης, στην Επιτροπή των Ευρωπαϊκών Κοινοτήτων προκειμένου να εξουσιοδοτηθεί να αποκλείσει από την κοινοτική μεταχείριση τις αυτοκίνητες άμαξες «παντοδαπού εδάφους» της κλάσεως ex 87.02 Α του Κοινού Δασμολογίου, καταγόμενες από την Ιαπωνία και την ΕΣΣΔ και οι οποίες βρίσκονται σε ελεύθερη κυκλοφορία στα λοιπά Κράτη μέλη·

ότι, από τις 30 Σεπτεμβρίου 1980, η Ιταλία δεν δίνει καμία δυνατότητα εισαγωγής στα προϊόντα της κλάσεως 87.02 Α που κατάγονται από την Ιαπωνία, ενώ οι εισαγωγές των προϊόντων αυτών υπόκεινται σε ετήσια ποσόστωση 2 650 οχημάτων σύμφωνα με την απόφαση αριθ. 80/1278/ΕΟΚ του Συμβουλίου της 22ας Δεκεμβρίου 1980 (2)·

ότι, ως εκ τούτου, υφίστανται ανισότητες στις συνθήκες στις οποίες υπόκεινται για την ώρα οι εισαγωγές των εν λόγω προϊόντων στα διάφορα Κράτη μέλη·

ότι οι διαφορές που υφίστανται στα μέτρα εμπορικής πολιτικής που εφαρμόζουν τα Κράτη μέλη προκάλεσαν παρεκτροπές στο εμπόριο, η δε Ιταλία έχει το 1980 αποδεχθεί, βάσει της αρχής της ελεύθερης κυκλοφορίας, 1 170 άμαξες του τύπου αυτού που κατάγονται από την Ιαπωνία και 900 που κατάγονται από την ΕΣΣΔ·

ότι, όσον αφορά την κατάσταση της υπό επισκόπηση βιομηχανίας, σύμφωνα με τις πληροφορίες που έχει συγκεντρώσει η Επιτροπή, ο εν λόγω τομέας αποτελεί, από το 1979, αντικείμενο προσπάθειας τόσο στο επίπεδο της παραγωγικότητος όσο και της βελτιώσεως του προϊόντος και ότι η ιταλική παραγωγή αυξήθηκε από 1 082 οχήματα το 1979 σε 2 650 οχήματα το 1980·

ότι οι συνολικές εισαγωγές των προϊόντων αυτών που κατάγονται από τρίτες χώρες αυξήθηκαν από 2 100 οχήματα το 1979 σε 4 140 οχήματα το 1980· ότι οι εισαγωγές που κατάγονται από την Κοινότητα αυξήθηκαν από 1 150 οχήματα το 1979 σε 2 250 οχήματα το 1980·

ότι η κατανάλωση στην Ιταλία των εν λόγω προϊόντων αυξήθηκε από 4 000 οχήματα το 1979 σε 9 040 το 1980·

ότι οι τιμές των εν λόγω προϊόντων, τα οποία κατάγονται από την Ιαπωνία (που παραμένουν αμετάβλητες από το 1979) και την ΕΣΣΔ είναι περίπου κατά 15 % και 45 % κατώτερες από τις τιμές παρομοίων προϊόντων που παρασκευάζονται στην Ιταλία·

ότι αιτήσεις τίτλου εισαγωγής περί συνολικού ποσού εκκρεμούν συνήθως ενώπιον των αρχών του Κράτους μέλους το οποίο υπέβαλε την αίτηση 2 247 αμαξών από τις οποίες 1 107 κατάγονται από την Ιαπωνία και 1 140 κατάγονται από την ΕΣΣΔ·

ότι, για την ώρα, η πραγματοποίηση του συνόλου των αιτήσεων, λαμβανομένων υπόψη του αντικειμένου της εγχώριας παραγωγής και της σχετικά περιορισμένης εκτάσεως της ιταλικής καταναλώσεως, ενδέχεται να προξενήσει οικονομικές δυσκολίες στο σχετικό τομέα ·

ότι δεν είναι δυνατόν να εφαρμοσθούν βαχυπρόθεσμα οι μέθοδοι με τις οποίες τα άλλα Κράτη μέλη θα μπορούσαν να προσφέρουν την απαραίτητη συνεργασία·

ότι, υπό τις συνθήκες αυτές, κρίνεται σκόπιμο να επιτραπεί η εφαρμογή των μέτρων προστασίας του άρθρου 115 πρώτο εδάφιο, με τους όρους που καθορίζονται στην απόφαση 80/47/ΕΟΚ, και ιδίως το άρθρο 3·

ότι μία τέτοια εξουσιοδότηση πρέπει να περιορισθεί σε μία συγκεκριμένη περίοδο για να καταστήσει δυνατή μία ενδεχόμενη επανεξέταση της καταστάσεως,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

Η Ιταλική Δημοκρατία εξουσιοδοτείται να αποκλείσει από την κοινοτική μεταχείριση τα προϊόντα που αναφέρονται κατωτέρω, τα οποία κατάγονται από την Ιαπωνία και την ΕΣΣΔ, βρίσκονται σε ελεύθερη κυκλοφορία στα λοιπά Κράτη μέλη και για τα οποία έχουν υποβληθεί αιτήσεις τίτλων εισαγωγής μετά την 1η Ιανουαρίου 1981.

Η εξουσιοδότηση δεν καλύπτει πάντως ποσότητα που να αντιπροσωπεύει 500 άμαξες που κατάγονται από την Ιαπωνία και 500 άμαξες που κατάγονται από την ΕΣΣΔ.

Η ποσότητα αυτή κατανέμεται ανάλογα μεταξύ των αιτούντων τίτλο εισαγωγής των οποίων οι αιτήσεις εκκρεμούν κανονικά κατά την ημερομηνία της παρούσας αποφάσεως.

1.2 // // // Κλάση

του Κοινού

Δασμολογίου

// Περιγραφή των εμπορευμάτων

// // // ex 87.02 Α

Κώδικας NIMEXE 87.02-21, 23, 25, 27, 40 // Αυτοκίνητες άμαξες «παντοδαπού εδάφους» // //

Άρθρο 2

Η παρούσα απόφαση ισχύει μέχρι τις 30 Ιουνίου 1981.

Άρθρο 3

Η παρούσα απόφαση προορίζεται για την Ιταλική Δημοκρατία.

Έγινε στις Βρυξέλλες, στις 15 Ιανουαρίου 1981.

Για την 'Επιτροπή

Wilhelm HAFERKAMP

Μέλος της Επιτροπής

(1) ΕΕ αριθ. L 16 της 22. 1. 1980, σ. 14.

(2) ΕΕ αριθ. L 376 της 31. 12. 1980, σ. 1.